تقييم المطعم : رحت للفخار بناء علي سمعته اللي وصلت الافاق يوم الخميس العصر بتاريخ 12 - 1 - 2012 م وطلبت غداء انا والعايلة بصراحة اكلهم حلو وطلع الحساب 224 ريال لكن نسوا ينزلون لي طلبين شاورما اسكندراني وكبة لحم رحت لهم امس الجمعة وانا اتوقع اعتذار علي الخطأ الغير مقصود ولكن تفاجأت انه يقولي انت توك تتذكر وقعد يرفع صوته وبعدين طلع لي 200 ريال وحطها بجيبي بعد ما تجمعوا علينا الزباين وقام يدفني بقوة ويقولي روح اقعد باي طاولة واطلب بمية وخمسين ريال علي حسابي ولا تكثر كلام انا قلت له باتصل بالشرطة لان هاذي تعتبر رشوة وانا اساسا ما ابي الا الطلب اللي دفعت ثمنه وما اخذته الي الآن مع اني خايف تحطون شي بالاكل خصوصا وان عندكم 34 حالة تسمم قام قالي هاذي اشاعات قلتله علي العموم انا مهندس بالاتصالات وراتي عشرين الف ماني محتاج اكل منكم بس ابي حقي وللامانة الامن تدخل بالموضوع وكان مررة محترم ومؤدب لكن المدير السوري شكله عنده عقد نفسية ويبي يطلعها علي انتم قولولي اذا كنت غلطان والا هو وسلامتكم